কক্সবাজারে রেল লাইন নির্মাণের জন্য অধিগ্রহণকৃত জমির ক্ষতিপূরণের টাকা হাতিয়ে নিতে তৎপরতা রয়েছে ১৪ জনের একটি সিন্ডিকেটের। তারা ভূমির প্রকৃত মালিকদের পাশ কাটিয়ে অধিগ্রহণের জমির ক্ষতিপূরণের টাকা হাতিয়ে নিতে সক্রিয় হয়ে উঠেছে। সরকারি উন্নয়ন কাজ বাধাগ্রস্থ করতে মরিয়া এসব দালালের বিরুদ্ধে দ্রুত সময়ে আইনগত ব্যবস্থা নিতে মানববন্ধন করেছেন কক্সবাজারের ঝিলংজা ইউনিয়নবাসী। বৃহস্পতিবার (১৮ জানুয়ারী) বেলা ১২ টায় কক্সবাজার জেলা প্রশাসকের কার্যালয়ের জমির প্রকৃত ক্ষতিগ্রস্তরা বিক্ষোভ ও মানববন্ধনে অংশ নেয়। এরপর জালিয়াত ও দালাল চক্রের সদস্যদের বিরুদ্ধে ব্যবস্থা নেয়ার দাবী জানিয়ে সরাসরি জেলা প্রশাসক মো. আলী হোসেনকে স্মারকলিপি প্রদান করেছে।